Diari Oficial de la Generalitat Valenciana


Sumari del DOGV 9708, del 20-10-2023 (2023/10041)

Anunci pel qual se sotmeten a nova informació pública les sol·licituds d'autorització d'implantació en sòl no urbanitzable, autorització administrativa prèvia, autorització administrativa de construcció i ocupació de vies pecuàries, corresponents a una central fotovoltaica denominada Instal·lació Solar Fotovoltaica Jalance I, i la seua infraestructura d'evacuació, amb potència màxima total dels mòduls fotovoltaics (pic) de 18,07 MW, potència nominal dels inversors de 13,2 MW i capacitat d'accés concedida de 13,2 MW, a situar al terme municipal de Jalance, sotmesa a avaluació d'impacte ambiental simplificada. Expedient ATALFE/2020/79.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9708

Data del DOGV
:   20-10-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/10562


Data del document
:   10-10-2023

Organisme emissor


Tipus de document
:   Anunci

Descriptors 

:   * Conselleria de Innovación, Industria, Comercio y Turismo
    * Conselleria d'Innovació, Indústria, Comerç i Turisme
    * pla d'urbanisme

Anunci pel qual se sotmeten a nova informació pública les sol·licituds d'autorització d'implantació en sòl no urbanitzable, autorització administrativa prèvia, autorització administrativa de construcció i ocupació de vies pecuàries, corresponents a una central fotovoltaica denominada Instal·lació Solar Fotovoltaica Jalance I, i la seua infraestructura d'evacuació, amb potència màxima total dels mòduls fotovoltaics (pic) de 18,07 MW, potència nominal dels inversors de 13,2 MW i capacitat d'accés concedida de 13,2 MW, a situar al terme municipal de Jalance, sotmesa a avaluació d'impacte ambiental simplificada. Expedient ATALFE/2020/79. [2023/10212]  
Als efectes previstos en:  
- el Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica,  
- la Llei 24/2013, de 26 de desembre, del sector elèctric,  
- i la Llei 39/2015, d'1 d'octubre, del procediment administratiu comú de les administracions públiques,  
se sotmeten a nova informació pública, d'acord amb l'article 23.5 del Decret llei 14/2020, les sol·licituds d'autorització d'implantació en sòl no urbanitzable, d'autorització administrativa prèvia, autorització administrativa de construcció i d'ocupació de vies pecuàries de la instal·lació elèctrica descrita tot seguit, a conseqüència de la modificació de la planta, línies d'evacuació de 30 kV i transformador de potència de la Subestació Elèctrica Granera 66/30kV, sotmesa a avaluació d'impacte ambiental simplificada:  
Peticionari: Promonrg Solar Fotovoltaica 1, SL, NIF P37068784 i amb domicili social al carrer de Bailèn, 4, porta 6, codi postal 46989 València (València).  
Tipus de central elèctrica: central fotovoltaica denominada Instal·lació Solar Fotovoltaica Jalance I, amb potència màxima total dels mòduls fotovoltaics (pic): 18,07 MW, potència nominal dels inversors: 13,2 MW, incloent-hi la seua infraestructura d'evacuació fins al punt de connexió a la xarxa de distribució. La sol·licitud d'autorització de la subestació elèctrica de 66 kV es tramita en el seu procediment específic mitjançant l'expedient ATASCT/2022/50/46. Així mateix, la sol·licitud d'autorització de la línia elèctrica d'alta tensió de xarxa de distribució de 66 kV es tramita en el seu procediment específic mitjançant l'expedient ATLINE/2022/80/46.  
Emplaçament de la planta fotovoltaica i de la seua infraestructura d'evacuació després de la modificació:  
Emplaçament dels grups generadors: polígon 4, parcel·les 13, 14, 15, 16 i 17, del terme municipal de Jalance (València). Deixen d'estar afectades, respecte a la informació pública inicial de l'expedient, les parcel·les 7, 8, 9, 10, 11 i 12 d'aquest polígon i terme municipal.  
Línia d'evacuació de 30 kV: polígon 4, parcel·les 13, 14 i 9003 del terme municipal de Jalance (València). Deixen d'estar afectades, respecte a la informació pública inicial de l'expedient, les parcel·les 15 i 16 d'aquest polígon i terme municipal.  
Subestació Elèctrica Granera 66/30 kV: polígon 4, parcel·les 14 i 15, del terme municipal de Jalance (València).  
Òrgan competent per a autoritzar la instal·lació: Direcció General d'Energia i Mines de la Conselleria d'Innovació, Indústria, Comerç i Turisme.  
Documents sotmesos a informació pública:  
Projecte. Denominació: Projecte complet refós Instal·lació Solar Fotovoltaica Jalance.  
Projecte de la Subestació Elèctrica Granera 66/30 kV.  
Separates dirigides a: Ajuntament de Jalance; Direcció General de Medi Natural i Animal (Conselleria de Medi Ambient, Aigua, Infraestructures i Territori) i I-DE Redes Eléctricas Inteligentes, SAU.  
Memòria justificativa del compliment dels criteris del Decret llei 14/2020.  
Pla de desmantellament de la instal·lació i restauració del terreny i l'entorn afectat.  
Planimetria  
Pressupost: 8.346.352,52 €  
Característiques principals:  
La central fotovoltaica denominada Instal·lació Solar Fotovoltaica Jalance I, de 18,07 MWp està composta per un camp generador de 31.980 mòduls fotovoltaics de 565 Wp, amb seguidors a un eix. Aquests mòduls fotovoltaics es connecten amb quatre inversors de 3,3 MW (limitats en fàbrica els originals de 4 MW). Això suposa una potència nominal d'inversors de 13,20 MW. Al seu torn, els inversors es connecten amb la part de baixa tensió dels transformadors per a elevar la tensió de 0,660 kV a 30 kV. Mitjançant una línia subterrània es connectaran els centres de transformació amb la Subestació Elevadora Granera 30/66 kV (propietat del sol·licitant), que confronta amb una nova subestació de maniobra (propietat d'i-DE). Una línia de 66 kV unirà la Subestació Elevadora Granera 30/66 kV fins al punt de connexió.  
Punt de connexió: línia CH Tranco - T Tranco de 66 kV, i serà necessària la instal·lació d'una subestació de maniobra en aquesta línia, connectada mitjançant una nova línia de doble circuit entrada/eixida. Aquestes dues instal·lacions, que queden fora de l'abast d'aquesta informació pública, es tramiten en els expedients ATASCT/2022/50/46 i ATLINE/2022/80/46, respectivament.  
Finalitat: generació d'energia elèctrica mitjançant una instal·lació solar fotovoltaica, així com la seua evacuació a la xarxa de distribució d'energia elèctrica.  
L'expedient va ser sotmés per primera vegada al tràmit d'informació pública i consultes corresponents, per un termini de 30 dies, d'acord amb les previsions dels articles 23 i 24 del Decret llei 14/2020, de 7 d'agost, del Consell de la Generalitat. A aquest efecte, es va publicar anunci en el Diari Oficial de la Generalitat Valenciana número 9294, de 9 de març de 2022, i en el Butlletí Oficial de la Província de València número 49, d'11 de març de 2022.  
L'expedient disposa d'informe d'impacte ambiental formulat el 7 de juliol de 2023 per la Direcció General de Qualitat i Educació Ambiental i publicat en el Diari Oficial de la Generalitat Valenciana número 9674, d'1 de setembre de 2023.  
La documentació serà exposada per a consulta pública en l'adreça electrònica https://cindi.gva.es/es/web/energia/valencia, en castellà i https://cindi.gva.es/va/web/energia/valencia, en valencià, en l'apartat «Informació pública», disponibles l'endemà de la publicació.  
  
La qual cosa es fa pública perquè se'n prenga coneixement general i perquè totes aquelles persones físiques o jurídiques que es consideren afectades en els seus drets puguen examinar la documentació exposada en l'adreça electrònica indicada o presencialment en el Servei Territorial d'Indústria, Energia i Mines de València, situat al carrer de Gregori Gea, 27, de València, així com dirigir al citat servei territorial les al·legacions que es consideren oportunes en el termini de trenta (30) dies hàbils comptadors a partir de l'endemà de la publicació d'aquest anunci, les quals es podran presentar via telemàtica a través de la seu electrònica de la Generalitat, accedint a l'enllaç següent https://www.gva.es/es/inicio/procedimientos'id\_proc=15975&version=amp, o per qualsevol dels mitjans indicats en l'article 16 de la Llei 39/2015, d'1 d'octubre, del procediment administratiu comú de les administracions públiques.  
  
La incompareixença en aquest tràmit no impedirà a les persones que tinguen la condició d'interessades, de conformitat amb l'article 4 de la Llei 39/2015, d'1 d'octubre, del procediment administratiu comú de les administracions públiques, la interposició dels recursos procedents contra la resolució definitiva del procediment.  
  
València, 10 d'octubre de 2023.- El cap del Servei Territorial d'Indústria, Energia i Mines: Roberto Javier Ánchel Añó.